Document ID: 32011D0830

A BIZOTTSÁG VÉGREHAJTÁSI HATÁROZATA
(2011. december 9.)
2012. január 1-jétől a 732/2008/EK tanácsi rendelet szerint a fenntartható fejlődésre és a jó kormányzásra vonatkozó különleges ösztönző előírásnak megfelelő kedvezményezett országokról
(az értesítés a C(2011) 9044. számú dokumentummal történt)
(2011/830/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az általános tarifális preferenciák rendszerének 2009. január 1-jétől történő alkalmazásáról, illetve az 552/97/EK és az 1933/2006/EK rendelet, valamint az 1100/2006/EK és a 964/2007/EK bizottsági rendelet módosításáról szóló, 2008. július 22-i 732/2008/EK tanácsi rendeletre (1) és különösen annak 10. cikke (2) bekezdésére,
mivel:
(1)
Az 512/2011/EU európai parlamenti és tanácsi rendelet (2) kiterjesztette a 732/2008/EK rendelet alkalmazását 2013. december 31-ig vagy a következő rendelet által előírt időpontig, amelyik korábban van.
(2)
A 732/2008/EK rendelet a fenntartható fejlődésre és a jó kormányzásra vonatkozó különleges ösztönző előírást biztosít olyan fejlődő országok számára, amelyek eleget tesznek a rendelet 8. és 9. cikkében meghatározott követelményeknek.
(3)
A különleges ösztönző előírást 2012. január 1-jétől alkalmazni kívánó valamennyi fejlődő országnak 2011. október 31-ig be kellett nyújtania erre irányuló kérelmét, melyhez mellékelnie kellett a vonatkozó egyezmények ratifikálásával, az egyezmények rendelkezéseinek hatékony végrehajtására irányuló jogszabályokkal és intézkedésekkel kapcsolatos átfogó információkat, valamint a vonatkozó egyezményekben előírt ellenőrzési és felülvizsgálati mechanizmus elfogadására és teljes körű végrehajtására irányuló kötelezettségvállalását. Különleges ösztönző előírásra kizárólag a 732/2008/EK rendelet 8. cikke (2) bekezdésének értelmében sérülékeny ország kérelme fogadható el.
(4)
2011. október 31-ig a Bizottsághoz olyan kérelem érkezett a Zöld-foki Köztársaságtól (a továbbiakban: Zöld-foki-szigetek), amely a fenntartható fejlődésre és a jó kormányzásra vonatkozó különleges ösztönző előírás 2012. január 1-jétől történő igénybevételére irányult.
(5)
A kérelmet a 732/2008/EK rendelet 10. cikkének (1) bekezdésében szereplő rendelkezések értelmében megvizsgálták.
(6)
A vizsgálatból kitűnt, hogy a Zöld-foki-szigetek eleget tesz a 732/2008/EK rendelet 8. és 9. cikkében előírt valamennyi szükséges követelménynek. Ennek megfelelően 2012. január 1-jétől a Zöld-foki-szigeteknek különleges ösztönző előírást kell biztosítani 2013. december 31-ig vagy ha az korábban van, akkor a következő rendelet által előírt időpontig.
(7)
A 732/2008/EK rendelet 10. cikke (3) bekezdésének értelmében a Bizottság értesíti a Zöld-foki-szigeteket a határozatról.
(8)
Az e határozatban előírt intézkedések összhangban vannak az Általános Preferenciális Rendszer Bizottságának véleményével.
(9)
Ez a határozat nem érinti a 2009/454/EK határozattal (3) módosított, az általános tarifális preferenciák rendszerének 2009. január 1-jétől2011. december 31-ig történő alkalmazásáról szóló 732/2008/EK tanácsi rendeletben előírt, a fenntartható fejlődésre és a jó kormányzásra vonatkozó különleges ösztönző előírásnak megfelelő kedvezményezett országok listájáról szóló, 2008. december 9-i 2008/938/EK bizottsági határozatban (4) és a 2011. december 31. közötti időszakban a 732/2008/EK tanácsi rendelet szerint a fenntartható fejlődésre és a jó kormányzásra vonatkozó különleges ösztönző előírásnak megfelelő kedvezményezett országokról szóló, 2010. június 9-i 2010/318/EU bizottsági határozatban (5) szereplő listán található országoknak a szóban forgó előíráshoz kapcsolódó kedvezményezetti státusát,
ELFOGADTA EZT A HATÁROZATOT:
1. cikk
A Zöld-foki Köztársaságra 2012. január 1-jétől2013. december 31-ig vagy ha az korábban van, akkor a következő rendelet által előírt időpontig a 732/2008/EK rendeletben előírt, a fenntartható fejlődésre és a jó kormányzásra vonatkozó különleges ösztönző előírás alkalmazandó.
2. cikk
E határozat címzettje a Zöld-foki Köztársaság.
Kelt Brüsszelben, 2011. december 9-én.

Labels: 19
5
10
3
18